**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO DĖL klaipėdos miesto savivaldybės tarybos 2017 m. gruodžio 21 d. sprendimo Nr. T2-337 „ dėl klaipėdos miesto savivaldybės premijų už miestui aktualius ir pritaikomuosius darbus klaipėdos aukštųjų mokyklų absolventams skyrimo nuostatų patvirtinimo“ pakeitimo**

2019-02-18

**1. Sprendimo projekto esmė, tikslai ir uždaviniai**

Šio sprendimo projekto tikslas –pakeisti Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatus (toliau – Nuostatai).

**2. Projekto rengimo priežastys ir kuo remiantis parengtas sprendimo projektas.**

Projektas parengtas atsižvelgiant į Klaipėdos akademinių reikalų tarybos 2018 m. lapkričio 8 d. protokolo TAR1-153 2 nutarimą. 2018 m. rugsėjo mėnesį priemonė buvo pirmą kartą vykdoma Klaipėdos m. savivaldybėje. Įgyvendinus priemonę ir atlikus aptarimą, nuspręsta patobulinti nuostatus. Patikslintas apklausos organizavimas Savivaldybėje, detalizuotas konkurso paskelbimas, darbų atranka, pateikimas ir vertinimas. Numatyta, kad komisija gali rekomenduoti skirti premijas darbams, kurių bendras balų vidurkis po komisijos vertinimo yra ne mažiau 7. Taip pat nurodyta, kad darbų svarstymas vyksta viešame komisijos posėdyje. Pridedamas Komisijos darbo reglamentas.

**3. Kokių rezultatų laukiama.**

Pritarus šiam sprendimo projektui bus pakeisti Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatai.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Nereikia.

**7. Galimos teigiamos ar neigiamos sprendimo priėmimo pasekmės.**

Neigiamų sprendimo priėmimo pasekmių nėra.

PRIDEDAMA:

1.Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų lyginamasis variantas, 4 lapai.

2. Klaipėdos miesto savivaldybės tarybos 2017 m. gruodžio 21 d. T2-337 „Dėl Klaipėdos miesto savivaldybės premijų už miestui aktualius ir pritaikomuosius darbus Klaipėdos aukštųjų mokyklų absolventams skyrimo nuostatų patvirtinimo“, 4 lapai.

3. Klaipėdos miesto savivaldybės akademinių reikalų tarybos 2018-11-8 Nr. TAR1-153 protokolo kopija, 1 lapas;

Jaunimo reikalų koordinatorė Aistė Andruškevičiūtė